Ողջունելով հյուրերին՝ Փորձաքննությունների ազգային բյուրոյի տնօրեն Արտաշես Ջավադյանը բարձր գնահատեց ԹՊԻՀ (INL) բյուրոյի գործունեությունը Հայաստանում և հատկապես կարևորեց Փորձաքննությունների ազգային բյուրոյի հետ վերջին 10 տարիների ընթացքում ԹՊԻՀ (INL) ծրագրի շրջանակներում իրականացրած համատեղ աշխատանքները, որոնց շնորհիվ փորձագիտագական գործունեությունում հաջողվել է ներդնել համապատասխան արևմտյան ստանդարտները և մոտեցումները։ Նա նաև նշեց, որ կազմակերպությունը ներկայումս հանդիսանում է առաջատար կառույց Հայաստանի Հանրապետությունում, որն ունի բավարար գիտագործնական պոտենցիալ, հագեցած նյութատեխնիկական ռեսուրսներ, ինչպես նաև արդյունավետ իրագործում է գիտահետազոտական, գիտագործնական, գիտաուսումնական և վերլուծական աշխատանքներ փորձաքննություններ իրականացնելիս: Այնուհետև ՓԱԲ-ի տնօրեն Արտաշես Ջավադյանի ուղեկցությամբ պատվիրակության անդամներն այցելեցին կազմակերպության փորձագիտական բաժիններ` հատուկ ուշադրություն դարձնելով բաժիններում գործող փորձագիտական տեխնոլոգիաների և տեխնիկական սարք-սարքավորումների հագեցվածությանը, ինչպես նաև ծանոթացան փորձագիտական հետազոտություններ կատարելու ընթացքում կիրառվող մեթոդներին և տեխնոլոգիաներին: